Jussi Albert Haapala

Jussi Albert Haapala (2. elokuuta 1927 Oulu – 31. elokuuta 2008 Oulu) oli suomalainen postikonttorin johtaja, joka tuli tunnetuksi oman konttorinsa ryöstöstä ja vaimonsa murhasta. Tornion entisen postipäällikön elinkautistuomio pysyi ennallaan, Helsingin Sanomat 28.4.1987, sivu 11Haapala oli tunnettu herrasmiehenä, joka eli kaksoiselämää. 

Haapala toimi Tornion postipiirin esimiehenä. Vuonna 1985 hän jäi kiinni yrityksestä varastaa omasta postikonttoristaan 438 000 markkaa, jotka sinne oli tilattu Suomen Pankista. Tutkimuksissa paljastui, että hän oli syyllinen myös vuonna 1984 tapahtuneeseen törkeään petokseen Kukkolan postissa, missä 75 000 markkaa vaihdettiin paperisilppuun.

Haapalan vaimon, 50, kuolema tuli ensi kertaa julkisuuteen heti sen tapahduttua 10. marraskuuta 1977.Nainen kuoli sähköiskuun, Helsingin Sanomat 11.11.1977, sivu 11 Haapala oli lavastanut murhan onnettomuudeksi, jossa silitysraudan rispaantunut johdin olisi aiheuttanut kuolemaan johtaneen sähköiskun. Erikoinen onnettomuus uutisoitiin laajasti lehdistössä ja johti varoituksiin silitysrautojen johtimien vaarallisuudesta. Tosiasiassa Haapala johdatti sähkövirtaa nukkuvaan uhriin. Tornion raastuvanoikeus ja Rovaniemen hovioikeus tuomitsivat Haapalan murhasta, erittäin raskauttavien asiahaarojen vallitessa tehdystä petoksesta, törkeästä varkauden yrityksestä sekä pontikan keitosta elinkautiseen vankeuteen.Murhasta ja petoksesta elinkautinen Torniossa, Helsingin Sanomat 7.10.1986, sivu 12

Vaimon murhan motiivina oli Haapalan halu päästä naimisiin rakastajattarensa kanssa. Haapala toimi kirkkovaltuutettuna. 

 Lähteet 

 Aiheesta muualla 


Luokka:Suomalaiset murhaajat
Luokka:Talousrikoksista tuomitut henkilöt
Luokka:Vuonna 1927 syntyneet
Luokka:Vuonna 2008 kuolleet